CELEX: 52021DP0031
Language: fi
Date: 2021-02-09 00:00:00
Title: Euroopan parlamentin päätös 9. helmikuuta 2021 Euroopan keskuspankin ehdotuksesta Euroopan keskuspankin valvontaelimen varapuheenjohtajan nimittämiseksi (N9-0080/2020 – C9-0425/2020 – 2020/0910(NLE))

17.11.2021   
            
            
               FI
            
            
               Euroopan unionin virallinen lehti
            
            
               C 465/172
            
         
      P9_TA(2021)0031
      Euroopan keskuspankki: valvontaelimen varapuheenjohtajan nimittäminen
      Euroopan parlamentin päätös 9. helmikuuta 2021 Euroopan keskuspankin ehdotuksesta Euroopan keskuspankin valvontaelimen varapuheenjohtajan nimittämiseksi (N9-0080/2020 – C9-0425/2020 – 2020/0910(NLE))
      (Hyväksyntä)
      (2021/C 465/19)
      
         Euroopan parlamentti, joka
      
                  —
               
               
                  ottaa huomioon 18. joulukuuta 2020 annetun Euroopan keskuspankin (EKP) ehdotuksen Euroopan keskuspankin valvontaelimen varapuheenjohtajan nimittämiseksi (C9-0425/2020),
               
            
                  —
               
               
                  ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15. lokakuuta 2013 annetun neuvoston asetuksen (EU) N:o 1024/2013 (1) 26 artiklan 3 kohdan,
               
            
                  —
               
               
                  ottaa huomioon Euroopan parlamentin ja Euroopan keskuspankin välisen toimielinten sopimuksen EKP:lle yhteisessä valvontamekanismissa annettujen tehtävien hoitamiseen liittyvää demokraattista vastuuvelvollisuutta ja valvontaa koskevista käytännön menettelyistä (2),
               
            
                  —
               
               
                  ottaa huomioon 14. maaliskuuta 2019 antamansa päätöslauselman sukupuolten tasa-arvosta nimettäessä ehdokkaita talous- ja rahapolitiikkaa koskeviin EU-tehtäviin (3),
               
            
                  —
               
               
                  ottaa huomioon 24. marraskuuta 2020 tekemänsä päätöksen neuvoston suosituksesta Euroopan keskuspankin johtokunnan jäsenen nimittämisestä (4),
               
            
                  —
               
               
                  ottaa huomioon työjärjestyksen 131 artiklan,
               
            
                  —
               
               
                  ottaa huomioon talous- ja raha-asioiden valiokunnan mietinnön (A9-0007/2021),
               
            
                  A.
               
               
                  ottaa huomioon, että neuvoston asetuksen (EU) N:o 1024/2013 26 artiklan 3 kohdassa säädetään, että Euroopan keskuspankin on toimitettava valvontaelimen varapuheenjohtajan nimittämistä koskeva ehdotus Euroopan parlamentille hyväksyttäväksi;
               
            
                  B.
               
               
                  ottaa huomioon, että valvontaelimen varapuheenjohtaja valitaan EKP:n johtokunnan jäsenten keskuudesta;
               
            
                  C.
               
               
                  ottaa huomioon, että neuvoston asetuksen (EU) N:o 1024/2013 26 artiklan 2 kohdassa säädetään, että asetuksen mukaisesti tehtävissä valvontaelintä koskevissa nimityksissä on noudatettava sukupuolten tasapainon, kokemuksen ja pätevyyden periaatteita;
               
            
                  D.
               
               
                  ottaa huomioon, että 10. joulukuuta 2020 (5) Eurooppa-neuvosto nimitti Frank Eldersonin EKP:n johtokunnan jäseneksi 15. joulukuuta 2020 alkaen kahdeksan vuoden pituiseksi toimikaudeksi Euroopan unionin toiminnasta tehdyn sopimuksen 283 artiklan 2 kohdan mukaisesti;
               
            
                  E.
               
               
                  ottaa huomioon, että EKP toimitti 18. joulukuuta 2020 päivätyllä kirjeellä Euroopan parlamentille ehdotuksen Frank Eldersonin nimittämiseksi valvontaelimen varapuheenjohtajaksi viiden vuoden ajaksi;
               
            
                  F.
               
               
                  ottaa huomioon, että tämän jälkeen parlamentin talous- ja raha-asioiden valiokunta arvioi nimetyn ehdokkaan pätevyyttä ja etenkin neuvoston asetuksen (EU) N:o 1024/2013 26 artiklan 2 ja 3 kohdassa vahvistettujen edellytysten täyttymistä;
               
            
                  G.
               
               
                  ottaa huomioon, että valiokunta järjesti 25. tammikuuta 2021 kuulemistilaisuuden, jossa ehdokas piti avauspuheenvuoron ja vastasi sitten valiokunnan jäsenten esittämiin kysymyksiin;
               
            
                  H.
               
               
                  katsoo, että kaikkien unionin ja kansallisten toimielinten ja elinten olisi toteutettava konkreettisia toimenpiteitä sukupuolten tasapuolisen edustuksen varmistamiseksi;
               
            
                  I.
               
               
                  toteaa, että EKP:n johtokunnassa on tällä hetkellä neljä miestä ja kaksi naista, joista toinen on pääjohtaja;
               
            
               
                  1.
               
               
                  hyväksyy Frank Eldersonin nimityksen Euroopan keskuspankin valvontaelimen varapuheenjohtajaksi;
               
            
               
                  2.
               
               
                  kehottaa puhemiestä välittämään tämän päätöksen neuvostolle, komissiolle, Euroopan keskuspankille ja jäsenvaltioiden hallituksille.
               
            
         (1)  EUVL L 287, 29.10.2013, s. 63.
      
         (2)  EUVL L 320, 30.11.2013, s. 1.
      
         (3)  EUVL C 23, 21.1.2021, s. 105.
      
         (4)  Hyväksytyt tekstit, P9_TA(2020)0311.
      
         (5)  EUVL L 420, 14.12.2020, s. 22.